open-index/open-wikipedia-markdown huggingface dataset:
Μελησαγόρας ο Χαλκηδόνιος

Ο **Μελησαγόρας ή Αμελησαγόρας** ήταν λογογράφος της πρό του Πελοποννησιακού πολέμου εποχής σύμφωνα με τον Διονύσιο τον Αλικαρασσέα.

Οι πληροφορίες για την ζωή και το έργο του είναι συγκεχυμένες και συχνά αντιφατικές. Ο Διονύσιος ο Άλικαρνασσεύς τον θεωρούσε Χαλκηδόνιο, ο Μάξιμος ο Τύριος Ελευσίνιο και ο Αντίγονος ο Καρύστιος Αθηναίο και συγγραφέα μάλιστα μιας *[[Ατθιδογράφοι|Ατθίδος]]*.

Το έργο του έχει σχεδόν ολοκληρωτικά χαθεί πλην ελαχίστων αποσπασμάτων
 
που διεσώθησαν από τον Ησύχιο, τον Αντίγονο και τον Απολλόδωρο.

Ο Μελησαγόρας πρέπει να θεωρήθηκε σημαντικός συγγραφέας κατά την αρχαιότητα, αφού σύμφωνα με τον Κλήμη τον Αλεξανδρέα το έργο του μεταγράφηκε και αντιγράφηκε από μεταγενέστερους ιστοριογράφους, όπως ο Γοργίας ο Λεοντίνος και ο Εύδημος ο Νάξιος.

## Παραπομπές


κατηγορία:Αρχαίοι Έλληνες ιστορικοί
Τράπεζα θεμάτων

Στην εκπαίδευση στην Ελλάδα, η **Τράπεζα Θεμάτων Διαβαθμισμένης Δυσκολίας** αποτελεί βάση πληροφοριών. Ως θεσμός του Ινστιτούτο Εκπαιδευτικής Πολιτικής εφαρμόστηκε για πρώτη φορά τη σχολική χρονιά 2013-2014 στην Α' Τάξη και Β' Τάξη του Γενικού και Επαγγελματικού Λυκείου. Εφαρμόστηκε ξανά στις ίδιες πάλι τάξεις, για τις εξετάσεις του σχολικού έτους 2021-2022. Σύμφωνα με τον νόμο Ν.4186/13, η Τράπεζα Θεμάτων έχει το ρόλο να κληρώνει το 50% των θεμάτων στις εξετάσεις των Λυκείων για όλα τα μαθήματα που εξετάζονται γραπτά.

Αυτός ο θεσμός είχε δημιουργήσει πολλές αντιδράσεις, καθώς το 1/5 των εξεταζόμενων μαθητών την πρώτη χρονιά της εφαρμογής του επανεξετάστηκε  στις επαναληπτικές εξετάσεις του Σεπτεμβρίου. Είχε καταργηθεί τον Μάρτιο του 2015, ενώ είχε επανέλθει με τον νόμο 4692/20, για την σχολική χρονιά 2020-2021. Δεν είχε εφαρμοστεί, όμως, λόγω του κλεισίματος των σχολείων, το οποίο και προέκυψε από την πανδημία του κορωνοϊού. Εφαρμόστηκε εκ νέου τη χρονιά 2021-2022, παρά τις έντονες αντιρρήσεις της Ελληνικής Μαθηματικής Εταιρείας. 

Η Τράπεζα Θεμάτων εφαρμόζεται και σε άλλα εξεταστικά συστήματα, όπως εξετάσεις πιστοποίησης γνώσης Η/Υ, διπλώματος οδήγησης, ξένων γλωσσών κλπ.

Τον Μάιο του 2023, το σύστημα δέχθηκε κυβερνοεπίθεση, με αποτέλεσμα να καταρρεύσει και να παρακωλυθεί η διαδικασία κλήρωσης θεμάτων για τις ενδοσχολικές και απολυτήριες εξετάσεις των Γενικών και Επαγγελματικών Λυκείων. Σύμφωνα με το ΕΔΥΤΕ, δέχθηκε επίθεση DDoS.
## Παραπομπές


## Εξωτερικοί σύνδεσμοι
* '''Τράπεζα Θεμάτων Διαβαθμισμένης Δυσκολίας''' 

Κατηγορία:Εκπαίδευση στην Ελλάδα
Ευρυμέδων (στρατηγός)

Ο** Ευρυμέδων** (; – 413 π.Χ.). ήταν Αθηναίος στρατηγός. Το 427 υπεράσπισε την Κέρκυρα από τους Πελοποννησίους. Το 415 έπλευσε με 10 πλοία στη Σικελία, για να βοηθήσει τον Νικία που πολιορκούσε τις Συρακούσες. Σκοτώθηκε σε ναυμαχία έξω από την πόλη των Συρακουσών.

## Αποστολή στη Σικελία

Οι Αθηναίοι έστειλαν στη Σικελία σαράντα πλοία μαζί με δυο στρατηγούς, τον Ευρυμέδοντα και τον Σοφοκλή. Στους στρατηγούς έδωσαν συγχρόνως διαταγή, όταν περνούν από την Κέρκυρα, να φροντίσουν και για τους κατοίκους της πόλεως, οι οποίοι ληστεύονταν από τους φυγάδας που είχαν καταφύγει στο όρος. Προς υποστήριξη των τελευταίων, είχαν στείλει και οι Πελοποννήσιοι στόλο εξήντα πλοίων, και επειδή επικρατούσε μεγάλη πείνα στην πόλη, ήλπιζαν ότι θα γίνουν εύκολα κύριοι των πραγμάτων.

## Παραπομπές


Κατηγορία:Αρχαίοι Αθηναίοι
Κατηγορία:Αρχαίοι Έλληνες στρατηγοί
Γραφή (Αττικό δίκαιο)

Η **Γραφή**, σύμφωνα με το Αττικό δίκαιο, όπως ονομάσθηκε γιατί η καταμήνυση έπρεπε να γίνεται πάντα εγγράφως, ήταν κάθε δίκη που εφάπτονταν του δημοσίου συμφέροντος. Τη γραφή μπορούσε να παρουσιάσει (γράφεσθαι) όχι μόνο ο αδικηθείς, αλλά ο *βουλόμενος Αθηναίων οις έξεστι* (και ο κάθε Αθηναίος σε περιπτώσεις που επιτρέπονταν), εκτός από τα φονικά που δικαιούνταν να εισάγουν μόνο οι συγγενείς του παθόντος.

Ο Πολυδεύκης απαριθμεί 24 είδη ή αντικείμενα γραφής στα οποία άλλα άλλοι προσθέτουν. Οι κυριότερες γραφές ήταν:

*Η Γραφή αγαμίου, από Σόλωνος, κατά των καταλαβόντων υπηρεσία που απαιτούσε έγγαμο βίο, όπως του στρατηγού ή εκείνου που παραβίαε αστυνομική διάταξη περί γάμου.
*Η Γραφή Αλογίου κατά εκείνων που δεν λογοδότησαν για την άσκηση της διαχείρισης τους.
*Γραφή Αναυμαχίου κατά του εκπλεύσαντος, αλλά αποσχόντος της ναυμαχία.
*Γραφή αστρατείας
*Γραφή λειποταξίας κατά του ρίψασπη
*Γραφή Ανδραποδισμού κατά πειρατών, ανδραποδιζόντων ελευθέρους ή ξένος δούλος.
*Γραφή Αργίας κατά του μη έχοντος εργασία ή επάγγελμα.
*Γραφή δωροξενίας κατά ξένου παρανόμως και δια δώρων λαβόντος και εξασκούντος πολιτικά δικαιώματα.
*Γραφή παραπρεσβείας κατά πρέσβεων που δεν εκτέλεσαν την εντολή κατά καθήκον.
*Γραφή παρανόμων κατά εκείνων που πρότεινα επιβλαβείς νόμους έναντι των προϋπαρχόντων. Ο εγκαλών υποβάλλονταν σε υπομοσία δηλαδή όρκο ότι προσβάλλοντας τον προταθέντα ή κυρωθέντα νόμο, δέχονταν σε περίπτωση ήττας να υποστεί τις συνέπειες. Ο τρεις φορές  καταδικασθείς (παρανόμων αλούς) δεν μπορούσε ποτέ πλέον να προτείνει νόμον ή ψήφισμα (αφορά συγκεκριμένη διευθέτηση θέματος και όχι γενική ρύθμιση που επιβάλλει ο νόμος)

Άλλες γραφές ήταν: Προδοσίας, Ύβρεως, Μοιχείας, Δωροδοκίας (Δώριον), Δεκασμού δικαστών.
## Παραπομπές

## Πηγές
*Πολυδεύκης, Ονομαστικόν Λεξικόν
Κατηγορία:Αττικό Δίκαιο
Πάνος Κατσαρέας

Ο **Πάνος Κατσαρέας** (1912 - 1947) ήταν αξιωματικός του ελληνικού Στρατού Ξηράς που κατά τη διάρκεια της κατοχής εντάχθηκε στην Χ. Στη συνέχεια, την περίοδο του εμφυλίου πολέμου σχημάτισε την παραστρατιωτική οργάνωση ''ΕΑΟΚ'' (Εθνικές Αντικομμουνιστικές Ομάδες Κυνηγών) με κύριο σκοπό την εξόντωση των Κομμουνιστών.

## Βιογραφικά στοιχεία
Γεννήθηκε το 1912 στην Πολιάνα της Μεσσηνιακής Μάνης. Ολοκλήρωσε τις εγκύκλιες σπουδές του στο γυμνάσιο Αρεόπολης και αποφοίτησε από τη Σχολή Υπαξιωματικών. Σταδιοδρόμησε αρχικά ως υπαξιωματικός του Στρατού ενώ το 1938 έγινε αξιωματικός, καθώς ονομάσθηκε ανθυπολοχαγός Αυτοκινήτων.

Μετά την γερμανική εισβολή στην Ελλάδα και την έναρξη της Κατοχής, εντάχθηκε στην εθνικιστική οργάνωση *Ελληνικός Στρατός* που δραστηριοποιήθηκε στην Πελοπόννησο και ανέλαβε καθήκοντα διμοιρίτη στο συγκρότημα Ταϋγέτου με διοικητή τον συνταγματάρχη Αθανάσιο Γιαννακόπουλο.. Το  φθινόπωρο του 1943, μετά τη διάλυση της εν λόγω οργάνωσης από τον ΕΛΑΣ, ο Κατσαρέας εντάχθηκε στα Τάγματα Ασφαλείας Λακωνίας. Στο πλαίσιο της συμμετοχής του στα Τάγματα Ασφαλείας, έδωσε σκληρές μάχες με τις δυνάμεις των ανταρτών στη Σοχά Λακωνίας, στη Μηλιά και στη Σελίνιτσα της Μάνης.

Στις 6 Ιουνίου 1946 ίδρυσε τις παρακρατικές *Εθνικές Αντικομμουνιστικές Ομάδες Κυνηγών* (ΕΑΟΚ), η δράση των οποίων εκτεινόταν, εκτός από την Λακωνία, στην Μεσσηνία και, μερικώς, σε χωριά της νότιας Αρκαδίας. Η ίδρυση της οργάνωσης υποστηρίζεται ότι υπαγορεύθηκε από το γραφείο του τότε υπουργού Στρατιωτικών Πέτρου Μαυρομιχάλη. Ως ηγετικό στέλεχος των παραστρατιωτικών στην περιοχή πίεζε ποικιλοτρόπως τους κατοίκους αποτελώντας την αιχμή του δόρατος της ονομαζόμενης «*λευκής τρομοκρατίας*». 

Μάλιστα, δεν ήταν λίγες οι περιπτώσεις που οι άνδρες του πρωτοστάτησαν σε επιθέσεις κατά αμάχων (κυρίως συγγενών ανταρτών) όπως στη Βαμβακού Λακωνίας, όπου τον Οκτώβριο του 1946, μετά από μάχη, δεκάδες κάτοικοι που κατηγορήθηκαν ως συνεργάτες των ανταρτών του ΔΣΕ εκτελέστηκαν μαζικά από άνδρες των ΕΑΟΚ. Σύμφωνα με τότε πληροφόρηση  της εφημερίδας *Ελευθερία* οι εκτελεσθέντες ήταν τουλάχιστον 42, σε νεότερες έρευνες ο κατάλογος των εκτελεσθέντων μόνο μέσα στην Βαμβακού είναι συνολικά 28.

## Θάνατος
Στις 20 Μαρτίου 1947 ο Κατσαρέας φονεύθηκε έξω από το χωριό Γεράκι, σε ενέδρα μαχητών του Αρχηγείου Πάρνωνα του Δημοκρατικού Στρατού, υπό τον Τάκη Γεωργόπουλο, μετά από εντολή του αρχηγού του τοπικού ΔΣΕ, Θεόδωρου Πρεκεζέ. Για αντίποινα τα μέλη της ΕΑΟΚ εισέβαλαν στις φυλακές Γυθείου και εκτέλεσαν περίπου τριάντα αριστερούς κρατούμενους. Παρά το ισχυρό πλήγμα του θανάτου του Κατσαρέα, η οργάνωση του εξακολούθησε να υφίσταται, συνεχίζοντας τόσο τις μάχες κατά των ανταρτών όσο και τις βιαιοπραγίες κατά πολιτών.

Ο Γεώργιος Παπανδρέου, ο οποίος ήταν τότε υπουργός Εσωτερικών στην πολυκομματική κυβέρνηση συνασπισμού του Δημητρίου Μάξιμου, χαρακτήρισε τον Κατσαρέα «νέο Παύλο Μελά» και δικαιολόγησε τα αντίποινα σε βάρος αριστερών επειδή «επρόκειτο περί καθολικής εξεγέρσεως του εθνικόφρονος λαού της Λακωνίας».

## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Αντικομμουνιστές
Κατηγορία:Τάγματα ασφαλείας
Εύδημος ο Πάριος

Ο καταγόμενος από την Πάρο **Εύδημος** ήταν λογογράφος της προ του Πελοποννησιακού πολέμου εποχής σύμφωνα με την μαρτυρία του Διονυσίου του Αλικαρνασσέως.
 
Δεν γνωρίζουμε τίποτε άλλο για τη ζωή ή το έργο του το οποίο έχει ολοσχερώς χαθεί.

Υποστηρίχθηκε ότι ο Εύδημος ο Πάριος, ο Εύδημος ο Νάξιος (που κατά τον Κλήμη τον Αλεξανδρέα ήταν λογοκλόπος και αντιγραφέας του Μελησαγόρα) και ο Εύμηλος ο ιστοριογράφος (που μετέγραψε σε πεζό λόγο τα έπη του Ησιόδου) ήταν στην πραγματικότητα το ίδιο πρόσωπο. Ο Κλήμης πάντως τους αναφέρει ξεχωριστά.''

## Παραπομπές


κατηγορία:Αρχαίοι Έλληνες ιστορικοί
Οχιά της Μήλου

Η **Οχιά της Μήλου** (, Βέρνερ, 1935) είναι ένα ιοβόλο είδος φιδιού της οικογένειας των Βιπεριδών, ενδημικό των νοτιοδυτικών Κυκλάδων. Η γνάθος της είναι στρογγυλεμένη και αμβλεία όταν την κοιτά κάποιος από ψηλά, γι' αυτό και παλαιότερα κάποιοι την ονόμαζαν «Κυκλαδίτικη οχιά με αμβλεία μύτη» (Cyclades blunt-nosed viper).

## Περιγραφή
Το συγκεκριμένο είδος οχιάς είναι το μικρότερο από τα συγγενικά είδη. Συναντάται συνήθως έως 60 με 70 εκατοστά, ενώ η μεγαλύτερη οχιά της Μήλου, που έχει παρατηρηθεί ποτέ έφτανε τα 105 εκατοστά. Κατά μέσο όρο το μέγιστο μήκος που φτάνει είναι τα 98,5 εκ.  

## Γεωγραφική κατανομή
Αποτελεί ενδημικό είδος των νοτιοδυτικών Κυκλάδων. Συγκεκριμένα απαντάται αποκλειστικά στα νησιά Μήλος, Κίμωλος, Πολύαιγος και Σίφνος.   

## Κατάσταση διατήρησης
[μικρογραφία|Οχιά της Μήλου (Macrovipera lebetina schweizeri) στο ζωολογικό κήπο του [Μπρονξ. ]]
Το είδος κατατάσσεται στα απειλούμενα στην Κόκκινη λίστα της IUCN με βάση τα ακόλουθα κριτήρια: B1ab(iii,v) (v3.1, 2001). Σύμφωνα με τα κριτήρια αυτά το εύρος εξάπλωσης του είδους εκτιμάται σε λιγότερα των 5.000km², ο πληθυσμός του είναι κατακερματισμένος, ή συναντάται σε λιγότερες των πέντε τοποθεσιών. Επιπρόσθετα, παρατηρείται, εκτιμάται ή προβάλλεται διαρκής μείωση στην περιοχή, έκταση ή ποιότητα του ενδιαιτήματος, και του αριθμού των ενήλικων ατόμων. Η Οχιά της Μήλου κατατάσσεται στα απειλούμενα γιατί πληροί τα ανωτέρω κριτήρια: το εύρος εξάπλωσής της είναι λιγότερο των 100km², το εύρος και η ποιότητα των ενδιαιτημάτων της επιδεινώνεται, και ο αριθμός των ενήλικων ατόμων περιορίζεται λόγω της καταδίωξης και συλλογής ατόμων. Προστατεύεται αυστηρά με βάση το Παράρτημα ΙΙ της Σύμβασης της Βέρνης.

## Παρουσία στην Ελλάδα
μικρογραφία|500x500εσ|left|Γεωγραφική κατανομή των πέντε ειδών οχιάς στην Ελλάδα
Στην Ελλάδα εκτός από την οχιά της Μήλου, απαντώνται τα εξής είδη οχιάς:
*Κοινή οχιά – *Vipera ammodytes* (Linnaeus, 1758)
*Οθωμανική οχιά – *Montivipera xanthina* (Gray, 1849)
*Αστρίτης *– Vipera berus* (Linnaeus, 1758)
*Νανόχεντρα – *Vipera graeca* (Nilson & Andrén, 1988)
Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

## Παραπομπές


Κατηγορία:Εχιδνίδες
Κατηγορία:Μήλος
Περί πολυνομίας

Το **«Περί πολυνομίας»** είναι απόσπασμα από Αρεοπαγιτικό του Ισοκράτη, όπου  υποστηρίζει ότι η πολυνομία δεν είναι σημείο καλής διοίκησης, αλλά αντίθετα είναι δείγμα κακοδιοικήσεως. Εκείνο που επιβάλλεται είναι η διάπλαση τους ήθους των πολιτών.
«ἔπειτα τά γε πλήθη καὶ τὰς ἀκριβείας τῶν νόμων σημεῖον εἶναι τοῦ κακῶς οἰκεῖσθαι τὴν πόλιν ταύτην· ἐμφράγματα γὰρ αὐτοὺς ποιουμένους τῶν ἁμαρτημάτων πολλοὺς τίθεσθαι τοὺς νόμους ἀναγκάζεσθαιδεῖν δὲ τοὺς ὀρθῶς πολιτευομένους οὐ τὰς στοὰς ἐμπιπλάναι γραμμάτων, ἀλλ’ ἐν ταῖς ψυχαῖς ἔχειν τὸ δίκαιον· οὐ γὰρ τοῖς ψηφίσμασιν ἀλλὰ τοῖς ἤθεσιν καλῶς οἰκεῖσθαι τὰς πόλεις, καὶ τοὺς μὲν κακῶς τεθραμμένους καὶ τοὺς ἀκριβῶς τῶν νόμων ἀναγεγραμμένους τολμήσειν παραβαίνειν, τοὺς δὲ καλῶς πεπαιδευμένους καὶ τοῖς ἁπλῶς κειμένοις ἐθελήσειν ἐμμένειν.
Την ίδια νύξη κάνει ο Ισοκράτης και στο περί ειρήνης, όπου αναφέρει ότι οι Τριβαλλοί και οι Λευκανοί, ενώ έχουν θεσπίσει πολλούς νόμους (πλείστους δέ τιθέμενοι νόμους ούτως ολίγον αυτών φροντίζομεν) πρβλ και Τάκιτος, Χρονικά (Annales) **Corruptissima rebublica plurimae leges** (Άκρως διαφθαρμένη η πολιτεία με την πολυνομία). Την ίδια άποψη έχει και ο Πλάτων, ο οποίος αντιτίθεται στην πολυνομία πιστεύοντας ότι οι ισχύοντες νόμοι επιβάλλον εκ των υστέρων και με την απειλή ποινής τη συμμόρφωση των πολιτών, ενώ αυτοί οφείλουν να διαμορφώνουν τις αντιλήψεις τους με βάση τους πρωτογενείς ηθικούς κανόνες και τους άγραφους νόμους.

Ο Διονύσιος ο Αλικαρνασσεύς εξαίρει το σχετικό χωρίο και για τη συμμετρία του , πού έχει ως εξής σε νεοελληνική απόδοση:

## Παραπομπές


Κατηγορία:Αρχαίοι Έλληνες ρήτορες
Καράσο

Το **Καράσο** (ισπαν.: Carazo) είναι ένα από τα 17 διαμερίσματα της Νικαράγουα. Πρωτεύουσά του είναι η Χινοτέπε.

## Γεωγραφία
Το Καράσο βρίσκεται κεντροδυτικά της χώρας και συνορεύει στα βόρεια με την Μανάγουα, στα βορειοανατολικά με τη Μασάγια και τη Γρανάδα, στα νοτιοανατολικά με το Ρίβας και στα δυτικά βρέχεται από τον Ειρηνικό Ωκεανό.

### [[Δήμοι της Νικαράγουα|Δήμοι]]
Το Καράσο διαιρείται σε 8 δήμους:

### Πόλεις

* Βερακρούς
* Ελ Κρουσέρο
* Ελ Ροσάριο
* Κασάρες
* Λα Κονκίστα
* Λα Μποκίτα
* Ντιριάμπα
* Ντολόρες
* Λα Πας δε Καράσο
* Λα Τρινιδάδ
* Λας Εσκίνας
* Ουεουέτε
* Σαν Μάρκος
* Σαν Χοσέ δε Μασατέπε
* Σάντα Τερέσα
* Χινοτέπε

### Ποτάμια
* Ελ Τουλάρ
* Εσκαλάντε
* Κασάρες
* Τεκολάπα 
* Τεκομάπα

## Δείτε επίσης
*Διαμερίσματα της Νικαράγουα

## Παραπομπές


## Εξωτερικοί σύνδεσμοι
* 

Κατηγορία:Διαμερίσματα της Νικαράγουας
Τζούσα Βουλίσεβιτς

Ο **Τζούσα Βουλίσεβιτς** (σερβικά: *Ђуша Вулићевић*, Αζανία, περίπου 1771 – Σμεντέρεβο 1805) ήταν Κνεζ του Σμεντέρεβο και ένας από τους διοργανωτές της πρώτης σερβικής εξέγερσης. Πέθανε στις μάχες για την απελευθέρωση της Σμεντέρεβο το 1805.

Ο αδελφός του ήταν ο Βούισα Βουλίτσεβιτς, που έμεινε γνωστός ως ο δολοφόνος του Καραγιώργη.

## Αναφορές
*  Ματέια Νενάντοβιτς, *[http://books.google.gr/books?id=l1SZAgAAQBAJ&pg=PT121&lpg=PT121&dq=%D0%82%D1%83%D1%88%D0%B0+%D0%92%D1%83%D0%BB%D0%B8%D1%9B%D0%B5%D0%B2%D0%B8%D1%9B&source=bl&ots=Asf6RFb4_2&sig=u6e3yKXALUBQHwS4GF-0QdIvfL0&hl=el&sa=X&ei=qyevU5mzNsOY0AWw3oHYAg&ved=0CEYQ6AEwBQ#v=onepage&q=%D0%82%D1%83%D1%88%D0%B0%20%D0%92%D1%83%D0%BB%D0%B8%D1%9B%D0%B5%D0%B2%D0%B8%D1%9B&f=false Memoari]*

Κατηγορία:Αγωνιστές της Α΄ Σερβικής εξέγερσης
Παγκύπριο πρωτάθλημα ποδοσφαίρου γυναικών 1998-99

Το **Παγκύπριο πρωτάθλημα ποδοσφαίρου γυναικών 1998-99** αποτέλεσε το 1ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Λευκοθέα Λατσιών για 1η φορά στην ιστορία της.

## Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 1998-99 συμμετείχαν 5 ομάδες.

Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.

## Βαθμολογία
Η βαθμολογία του πρωταθλήματος ήταν:

Πηγή: 

Κανόνες βαθμολογίας: 1ος Βαθμοί, 2ος Διαφορά τερμάτων, 3ος Καλύτερη επίθεση.

## Δείτε ακόμη

* Α΄ κατηγορία ποδοσφαίρου ανδρών Κύπρου 1998-99
* 

Κατηγορία:Παγκύπριο πρωτάθλημα ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 1998-1999
Μομπούτου Σέσε Σέκο

Ο **Τζόζεφ Ντεζιρέ Μομπούτου** (*Joseph-Désiré Mobutu*, 14 Οκτωβρίου 1930 - 7 Σεπτεμβρίου 1997), γνωστός κυρίως με το στρατιωτικό όνομα **Μομπούτου Σέσε Σέκο Κούκου Νγκμπέντου Γουα Ζα Μπάνγκα** (*Mobutu Sese Seko Kuku Ngbendu Wa Za Banga*) ήταν Κονγκολέζος στρατιωτικός που κυβέρνησε το Ζαΐρ απο το 1965 ως το 1997.
Ο δικτάτορας Μομπούτου πέθανε από καρκίνο στις 7 Σεπτεμβρίου 1997, στο Μαρόκο.

## Η βιογραφία του σε κεφάλαια
*Γεννήθηκε στις 14 Οκτωβρίου 1930 στη Λισάλα του Ζαΐρ.
*1949-56: Στρατιωτικός με το βαθμό του λοχία.
*1960: Αρχηγός Επιτελείου Στρατού της Δημοκρατίας του Κογκό, επί κυβέρνησης Λουμούμπα. Το Σεπτέμβριο καταλαμβάνει την εξουσία με στρατιωτικό πραξικόπημα και καταργεί κάθε πολιτική δραστηριότητα επί τρίμηνο.
*Στις 24 Νοεμβρίου 1965, ανατρέπει τον τότε ηγέτη του Ζαΐρ, Τζόζεφ Κάσα-Βουμπού και γίνεται ο ίδιος δικτάτορας.
*Από το 1966: Πρόεδρος του Υπουργικού Συμβουλίου.
*1971: Μετονομάζει τη Δημοκρατία του Κογκό σε Ζαΐρ.
*1966-72: Υπουργός Εξωτερικών.
*1982: Στρατάρχης.
*24 Απριλίου 1990: Ανακοινώνει την εισαγωγή πολυκομματικού συστήματος στη χώρα και επισημαίνει ότι το «Λαϊκό Κίνημα για την Απελευθέρωση του Κράτους», δεν θα είναι στο μέλλον το κρατικό κόμμα, αλλά ένα απλό κόμμα μεταξύ άλλων.
*24/9/1991: Ξεσπούν βίαιες συγκρούσεις στη χώρα, μετά από στάση στρατιωτών, οι οποίοι ζητούν αύξηση των αποδοχών τους.
*24/1/1992: Εξουδετερώνεται απόπειρα πραξικοπήματος εναντίον του.
*15/1/1993: Κρίνεται ένοχος από την προσωρινή Βουλή για εσχάτη προδοσία, επειδήεμπόδισε τη λειτουργία των θεσμών και αναμένεται η απόφαση για την παραπομπή του στο Ανώτατο Δικαστήριο.
*Αύγουστος 1996: Υποβάλλεται σε εγχείρηση καθώς έπασχε από καρκίνο του προστάτη.
*21/3/1997: Ενώ οι αντάρτες που μάχονται για την ανατροπή του σημειώνουν αλλεπάλληλες νίκες στο πεδίο των μαχών, διακόπτοντας την πολύμηνη παραμονή του στην Ευρώπη για νοσηλεία επιστρέφει στο Ζαϊρ.
*16/5/1997: Αναχωρεί για την εξοχική του κατοικία στο βόρειο τμήμα της χώρας ενώ, αργότερα, ο κυβερνητικός εκπρόσωπος στην Κινσάσα ανακοινώνει ότι έχει εγκαταλείψει την εξουσία αλλά διατηρεί τον τίτλο του.
*Πέφτει στις 16 Μαΐου 1997 και εξορίζεται στο Τόγκο κι εν συνεχεία στο Μαρόκο.
*17/5/1997: Οι αντάρτες φθάνουν στα προάστεια της Κινσάσα και ο ηγέτης τους Λοράν Καμπίλα ανακοινώνει ότι αναλαμβάνει την αρχηγία του κράτους. Η Ελβετία «παγώνει» τα περιουσιακά στοιχεία του Μομπούτου.
*18/5/1997: Οι αντάρτες εισέρχονται στην πρωτεύουσα και αλλάζουν το όνομα της χώρας σε «Λαϊκή Δημοκρατία του Κονγκό».
*19/5/1997: Φθάνει αεροπορικώς και καταδιωκόμενος από τους αντάρτες με την οικογένειά του στο Τόγκο.
*23/5/1997: Φθάνει στο Μαρόκο. Την επομένη ο νέος ηγέτης της χώρας Λοράν Καμπίλα τού προσφέρει πολιτικό άσυλο. 

*29/5/1997: Ο Λοράν Καμπίλα ορκίζεται πρόεδρος.
*27/6/1997: Εισάγεται στο Νοσοκομείο Avicennes της Ραμπάτ. Την επομένη υποβάλλεται σε εγχείρηση για «σοβαρή αιμορραγία».
*1/7/1997: Μεταφέρεται στο στρατιωτικό νοσοκομείο της Ραμπάτ.
*7 Σεπτεμβρίου 1997: Πεθαίνει, νικημένος από τον καρκίνο του προστάτη, σε ηλικία 66 χρονών, στο Μαρόκο.
## Εξωτερικοί σύνδεσμοι

Κατηγορία:Δικτάτορες
Κατηγορία:Ιστορία της Λαϊκής Δημοκρατίας του Κονγκό
Έφιππος (επίκληση)

Το επίθετο ***Έφιππος*** ήταν μία αρχαία ελληνική θρησκευτική επίκληση, και συγκεκριμένα μία ονομασία της θεάς Αφροδίτης.

Αναφέρεται ότι ο Αινείας, όταν αποβιβάσθηκε στην Ιταλία, αφιέρωσε στη μητέρα του, τη θεά Αφροδίτη, ένα άγαλμα που την παρίστανε να ιππεύει ένα άλογο. Η `Εφιππος Αφροδίτη λατρευόταν και στην αρχαία Ερέτρια, όπου βρέθηκε έναςχάλκινος καθρέφτης, στον οποίο η θεά του έρωτα απεικονίζεται με αυτό τον τρόπο. Στην επίκληση αυτή αναφέρονται και τα επιθετα **Χρυσάνιος** και **Ιπποδάμεια Αφροδίτη**.

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 13 (1971), σελ. 55

Εφιππος
Εκδόσεις Παπαδόπουλος

Οι **Εκδόσεις Παπαδόπουλος** είναι ελληνικός εκδοτικός οίκος με ειδίκευση στα παιδικά βιβλία, ενώ από το 2011 εκδίδει και βιβλία για ενηλίκους (λογοτεχνία, δοκίμια, βιογραφίες).

## Ιστορικό σημείωμα
Το 1912 ο συνταξιούχος δάσκαλος Κυριάκος Παπαδόπουλος (1870-1938) ανοίγει το πρώτο βιβλιοπωλείο στη Μερσίνα της Ιωνίας. Το 1915 ο γιος του, Ιωάννης Παπαδόπουλος (1896-1978), ανοίγει ακόμα δύο βιβλιοπωλεία στα Άδανα και στην Ταρσό. Τα βιβλιοπωλεία λειτούργησαν ώς το 1922. Την ίδια χρονιά ανοίγει στην Κωνσταντινούπολη το τέταρτο βιβλιοπωλείο, η διάρκεια λειτουργίας του οποίου ωστόσο θα αποβεί σύντομη, καθώς έναν χρόνο αργότερα ο Ιωάννης Παπαδόπουλος αναγκάζεται να το κλείσει, να εγκαταλείψει την Τουρκία και μεταβεί στο Παρίσι. Εκεί, προσλαμβάνεται από τον εκδοτικό οίκο Hachette. Το 1936 έρχεται στην Ελλάδα και ανοίγει στη Θεσσαλονίκη το πρώτο βιβλιοπωλείο της οικογένειας Παπαδόπουλου στη χώρα. Μετά τη λήξη του Β΄ Παγκόσμιου Πολέμου ο Ιωάννης Παπαδόπουλος εγκαθίσταται στην Αθήνα και ανοίγει βιβλιοχαρτοπωλείο στο Σύνταγμα, στην Αθήνα.

Το 1953 ο Ιωάννης Παπαδόπουλος και ο γιος του Κυριάκος προχωρούν στην έκδοση εικονογραφημένων βιβλίων για παιδιά. Το 1971 ο Κυριακός Ι. Παπαδόπουλος έχει αναλάβει τα ηνία της επιχείρησης. Το 1993 εισέρχεται η τέταρτη γενιά της οικογένειας Παπαδοπούλου στην επιχείρηση, καθώς ο γιος του Κυριάκου, Ιωάννης (γεν. 1966), αναλαμβάνει συγκεκριμένους τομείς. Για να στεγαστούν οι αυξανόμενες ανάγκες του εκδοτικού οίκου, πραγματοποιείται ανέγερση ενός νέου κτιρίου στη Μεταμόρφωση Αττικής, το οποίο στεγάζει τα κεντρικά γραφεία και το κέντρο διανομής των Εκδόσεων Παπαδόπουλος, και το 1996 προστίθεται το νέο κατάστημα των εκδόσεων στο κέντρο της Αθήνας.

## Πηγές
* https://web.archive.org/web/20170613144115/http://www.epbooks.gr/content/66/100-%CF%87%CF%81%CF%8C%CE%BD%CE%B9%CE%B1-%CE%B9%CF%83%CF%84%CE%BF%CF%81%CE%AF%CE%B1%CF%82.

Παπαδοπουλος
Κατηγορία:Ελληνικές εκδοτικές επιχειρήσεις
Σερβικές βουλευτικές εκλογές 2014

Οι **βουλευτικές εκλογές του 2014 στη [[Σερβία]]** διεξήχθησαν στις 16 Μαρτίου με τη συμμετοχή 19 εκλογικών λιστών για την ανάδειξη των 250 μελών της Εθνοσυνέλευσης. Οι εκλογές έγιναν πρόωρα, έπειτα από εντάσεις στο συνασπισμό υπό το Σερβικό Προοδευτικό Κόμμα (SNS) και το Σοσιαλιστικό Κόμμα της Σερβίας (SPS), ο οποίος κυβερνά τη χώρα μετά τις βουλευτικές εκλογές του 2012. Η συμμετοχή διαμορφώθηκε στο 63,09%, με το 3,22% των ψηφοδελτίων να είναι άκυρα.

Το Σερβικό Προοδευτικό Κόμμα και τα μικρά κόμματα που είναι προσκείμενα σε αυτό κέρδισαν σαρωτική νίκη στις εκλογές με ποσοστό 48,35% των ψήφων και απόλυτη πλειοψηφία 158 εδρών στο Κοινοβούλιο. 

Εντολοδόχος πρωθυπουργός έγινε ο Αλεξάνταρ Βούτσιτς, που δήλωσε ότι θα σχηματίσει κυβέρνηση συνασπισμού με συμμετοχή και άλλων κομμάτων.

## Αποτελέσματα
Τα πρώτα αποτελέσματα έδειξαν νίκη με ποσοστό 48,34% των ψήφων (158 έδρες) για το Σερβικό Προοδευτικό Κόμμα ,ενώ στη 2η θέση ήρθε ο συνασπισμός των SPS-PUPS-JS με 13,51% (44) και ο συνασπισμός υπό τους Δημοκρατικούς συγκέντρωσε ποσοστό 6,04% των ψήφων και 19 έδρες. Ο συνασπισμός του πρώην προέδρου Τάντιτς πήρε 5,71% (18 έδρες).

### Έδρες

## Παραπομπές


2014
Κατηγορία:Εκλογές του 2014
Τσιναντέγα (διαμέρισμα)

Η **Τσιναντέγα** (ισπαν.: Chinandega) είναι ένα από τα 17 διαμερίσματα της Νικαράγουα. Πρωτεύουσά της είναι η ομώνυμη πόλη.

## Γεωγραφία
Η Τσιναντέγα βρίσκεται βορειοδυτικά της χώρας και συνορεύει στα ανατολικά με το Λεόν, στα βορειοανατολικά με το Μαδρίς, στα νοτιοανατολικά με το Εστελί και στα βόρεια και δυτικά βρέχεται από τον Ειρηνικό Ωκεανό. Περιλαμβάνει το ποτάμι Ρίο δελ Εστέρο και το νησί Ίσλα δελ Κάρδoν.

### [[Δήμοι της Νικαράγουα|Δήμοι]]
Η Τσιναντέγα διαιρείται σε 13 δήμους:

### Πόλεις

* Βάγιε Λας Μαγιόργας
* Βίγια Νουέβα
* Ελ Βιέχο
* Ελ Γκουανακάστε
* Ελ Ρεαλέχο
* Ινχένιο Μόντε Ρόσα
* Κορίντο
* Κοσιγουΐνα
* Πασοκαμπάγιος
* Πετακαλτέπε
* Ποσολτέγα
* Ποτοσί
* Πουέρτο Μορασάν
* Ραντσερίας
* Ρομπέρτο Γκονσάλες
* Σαν Πέδρο δελ Νόρτε
* Σαν Τομάς δελ Νόρτε
* Σαν Φρανσίσκο δελ Νόρτε
* Σαν Χοσέ δε Ομπράχε
* Σαν Χούαν δε Σίνκο Πίνος
* Σάντα Μάρτα
* Σομοτίγιο
* Τομ Βάγιε
* Τοναλά
* Τσιναντέγα
* Τσιτσιγάλπα
* Χικιλίγιο

## Δείτε επίσης
*Διαμερίσματα της Νικαράγουα

## Παραπομπές


## Εξωτερικοί σύνδεσμοι
* 


Κατηγορία:Διαμερίσματα της Νικαράγουας
Όσκαρ Ντουάρτε

Ο **Όσκαρ Εσαού Ντουάρτε Γαιτάν** (ισπανικά: *Óscar Esaú Duarte Gaitán*, γενν. 3 Ιουνίου 1989) είναι ένας γεννημένος στη Νικαράγουα Κοσταρικανός ποδοσφαιριστης, ο οποίος αγωνίζεται στην ισπανική Λεβάντε και την Εθνική Κόστα Ρίκας. Αγωνίζεται στη θέση του αμυντικού.

## Καριέρα σε συλλόγους
Οι γονείς του Ντουάρτε μετανάστευσαν από τη Νικαράγουα στην Κόστα Ρίκα όταν ήταν 5 χρονών. Ξεκίνησε από τις ακαδημίες της Δεπορτίβο Σαπρίσα, του δημοφιλέστερου συλλόγου της Κόστα Ρίκα και έγινε επαγγελματίας το 2008, όμως βρήκε τις ευκαιρίες συμμετοχής του περιορισμένες. Το 2010 δόθηκε δανεικός στην Πουνταρένας για ένα χρόνο και κατάφερε να παίξει. Τον επόμενο χρόνο επέστρεψε στη Σαπρίσα και καθιερώθηκε στη βασική ενδεκάδα. Οι καλές του εμφανίσεις με την Σαπρίσα και την Εθνική του ομάδα τράβηξαν το ενδιαφέρον ευρωπαϊκών συλλόγων και το 2013 πήρε μεταγραφή στο Βέλγιο και την Μπρυζ.

## Διεθνής καριέρα
Ο Ντουάρτε επέλεξε να εκπροσωπήσει την Κόστα Ρίκα και όχι τη Νικαράγουα και έκανε το ντεμπούτο του για την Εθνική ομάδα σε αγώνα ενάντια στη Τζαμάικα στις 17 Νοεμβρίου του 2010. Έπαιξε με την Κόστα Ρίκα στο Κόπα Σεντροαμερικάνα του 2011 και έφθασε μέχρι τον τελικό, όπου η ομάδα του ηττήθηκε από την Ονδούρα. 

Τον Ιούνιο του 2014 συμπεριελήφθηκε στην αποστολή της Κόστα Ρίκα για το Παγκόσμιο Κύπελλο ποδοσφαίρου του 2014. Στο εναρκτήριο παιχνίδι πέτυχε το πρώτο του γκολ με τους *Λος Τίκος *στη νίκη με 3-1 επί της Ουρουγουάης. Στα επόμενα παιχνίδια ενάντια στην Ιταλία και την Αγγλία μαζί με τους συμπαίκτες του κράτησαν το μηδέν στην άμυνα και χάρη στη νίκη επί της Ιταλίας με 1-0 πέρασαν στον επόμενο γύρο. Ο Ντουάρτε είναι ο πρώτος γεννημένος στη Νικαράγουα ποδοσφαιριστής που συμμετέχει σε τελικά Παγκοσμίου Κυπέλλου.

## Παραπομπές


Κατηγορία:Κοσταρικανοί ποδοσφαιριστές
Κατηγορία:Ποδοσφαιριστές Εθνικής Κόστα Ρίκα
Κατηγορία:Νικαραγουανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ντεπορτίβο Σαπρίσα
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021
Κατηγορία:Ποδοσφαιριστές Παγκοσμίου Κυπέλλου 2022
Βούισα Βουλίτσεβιτς

Ο **Βούισα Βουλίτσεβιτς** (*[[σερβικά]] : Вујица Вулићевић*) (Αζανία 1773 - Grčac 11 Μαρτίου 1828) ήταν Κνεζ από την εποχή της Πρώτης σερβικής εξέγερσης.

Ήταν παντρεμένος με την αδελφή της πριγκίπισσας, συζύγου του Μίλος Ομπρένοβιτς, Λλιούμπλιτσα, το γένος Βουκομάνοβιτς. Αδελφός του ήταν ο Τζούσα Βουλίσεβιτς που σκοτώθηκε στις μάχες του Σμεντέρεβο το 1804.

Το 1817 στο Ραντοβάνισκι ένα δάσος κοντά στο Βελίκα πλάνα, πήρε μέρος στην δολοφονία του Καραγιώργη έπειτα από παραγγελία του Μήλου Ομπρένοβιτς. Ο Καραγιώργης έδειχνε εμπιστοσύνη στο πρόσωπο του. Σε μια ένδειξη μετάνοιας έχτισε αργότερα μία ξύλινη εκκλησία.

Θάφτηκε στο μοναστήρι της Πινόσαβα, Κουσαντάκ , κοντά στον τάφο  του Μιλόϊα Τζάκα.

## Παραπομπές


Κατηγορία:Αγωνιστές της Α΄ Σερβικής εξέγερσης
Μενγκίστου Χαϊλέ Μαριάμ

Ο **Μενγκίστου Χαϊλέ Μαριάμ** (αμχαρική γλώσσα: መንግስቱ ኃይለ ማርያም, γενν. 21 Μαΐου 1937) είναι Αιθίοπας στρατιωτικός και πολιτικός. Κυβέρνησε δικτατορικά από το 1977 ως το 1991, ως κομμουνιστής.

## Βιογραφία
Γεννήθηκε το 1937 στην Αντίς Αμπέμπα. Το 1977, έγινε δικτάτορας της Αιθιοπίας μέχρι που ανετράπη το 1991 από τον Τεσφάγιε Γκέμπρε Κιντάν και τον Μέλες Ζενάουι.

Υπήρξε μιας από τις διαβόητες πολιτικές προσωπικότητες της Αιθιοπίας από το 1974 έως το 1991. Διετέλεσε συνταγματάρχης της Derg, της κομμουνιστικής πολιτοφυλακής και ήταν ο άνθρωπος που ξεκίνησε αυτό που έμεινε στην ιστορία του τόπου, ως εκστρατεία της Αιθιοπικής Κόκκινης Τρομοκρατίας.  Αυτή χαρακτηρίστηκε ως η χειρότερη γενοκτονία που έχει τελεστεί σε χώρα της Αφρικής. Ο αριθμός των ανθρώπων που δολοφονήθηκαν εκτιμάται πως μπορεί να έφτασε ακόμη και τα 2 εκατομμύρια.

Μετά τον εμφύλιο πόλεμο στη χώρα, το δικαστήριο έκρινε πως ο Μαριάμ ήταν ένοχος για την τέλεση γενοκτονίας αλλά ο ίδιος είχε πλέον διαφύγει στη Ζιμπάμπουε.. Το 2007, διάφορα δικαστήρια της χώρας, τον θεώρησαν υπαίτιο για μια σειρά εγκλημάτων και ο Μενγκίστου, καταδικάστηκε ερήμην σε θάνατο, αλλά και σε ισόβια κάθειρξη.

## Παραπομπές


Μενγκίστου
Κατηγορία:Πρόεδροι της Αιθιοπίας
Κατηγορία:Αθεϊστές
Κατηγορία:Δικτάτορες
Κατηγορία:Εξόριστοι πολιτικοί
Ποταμόχοιρος

Ο **Ποταμόχοιρος** (Potamochoerus),είναι ένα γένος Αρτιοδάκτυλων Θηλαστικών και ανήκει στην οικογένεια των Συΐδων.Στο γένος αυτό ανήκουν 2 είδη:Ο Ποταμόχοιρος των Θάμνων (Potamochoerus Larvatus) και ο Κόκκινος Ποταμόχοιρος (Potamochoerus Porcus).

## Περιγραφή

Αυτά τα Θηλαστικά μπορούν να φτάσουν σε μήκος από 100 έως 150 εκ. και βάρος από 45 έως 130 κιλά.Ο Κόκκινος Ποταμόχοιρος έχει ένα εντυπωσιακό κόκκινο τρίχωμα ενώ στις τούφες των αυτιών του και στην πλάτη του το τρίχωμα είναι λευκό.Το τρίχωμα του Ποταμόχοιρου των Θάμνων είναι κόκκινο - καφέ και χαρακτηριστικό του είναι η χαίτη κατά μήκος του λαιμού του και της πλάτης του καθώς και τους 2 μικρούς χαυλιόδοντές του.Οι Ποταμόχοιροι ζούν στην Υποσαχάρια Αφρική και σε κάποια νησιά του Ινδικού Ωκεανού όπως η Μαδαγασκάρη.Και τα 2 είδη ζούν σε οικογενειακές ομάδες και είναι παμφάγα.Το θηλυκό γεννά 1-6 μικρά μετά από κύηση 120 - 127 ημερών.Οι Ποταμόχοιροι είναι δραστήριοι κυρίως κατά τις νυχτερινές ώρες.

Κατηγορία:Αρτιοδάκτυλα
Κατηγορία:Θηλαστικά της Αφρικής
Προκριματικά Παγκοσμίου Κυπέλλου Ποδοσφαίρου 2014 (Μπαράζ ΑΦΚ – ΚΟΝΜΕΜΠΟΛ)

Τα **μπαράζ του [[Παγκόσμιο Κύπελλο Ποδοσφαίρου 2014|Παγκοσμίου Κυπέλλου Ποδοσφαίρου 2014]]** μεταξύ της Ασιατικής Συνομοσπονδίας Ποδοσφαίρου και της Ποδοσφαιρικής Συνομοσπονδίας Νοτίου Αμερικής ήταν ένας διπλός αγώνας εντός-εκτός έδρας μεταξύ της Εθνικής Ιορδανίας, η οποία νίκησε στον πέμπτο γύρο των προκριματικών του Παγκοσμίου Κυπέλλου Ποδοσφαίρου 2014 της ΑΦΚ, και της Εθνικής Ουρουγουάης, η οποία κατέκτησε την 5η θέση στα Προκριματικά του Παγκοσμίου Κυπέλλου Ποδοσφαίρου 2014 της ΚΟΝΜΕΜΠΟΛ.

Οι αναμετρήσεις διεξήχθησαν στις 13 και 20 Νοεμβρίου 2013.

## Σύνοψη αγώνων
Η Ουρουγουάη συμμετείχε στα συγκεκριμένα μπαράζ άλλες τρεις φορές: το 2002, όπου αντιμετώπισε την Εθνική Αυστραλίας, όπου προκρίθηκε στο Παγκόσμιο Κύπελλο Ποδοσφαίρου 2002 (1-0 εκτός, 3-0 εντός), το 2006 όπου αγωνίστηκε και πάλι με την Αυστραλία, αλλά αυτή τη φορά αποκλείστηκε στα πέναλτι με 4-2 (1-1 συνολικό σκορ) και το 2010, όπου αντιμετώπισε την Κόστα Ρίκα, όπου τη νίκησε με συνολικό σκορ 2-1 και προκρίθηκε στο Παγκόσμιο Κύπελλο Ποδοσφαίρου 2010.

Η Ιορδανία αγωνίστηκε για πρώτη φορά στα μπαράζ.

Η κλήρωση για ποιος αγώνας θα είναι εντός ή εκτός έγινε στις 30 Ιουλίου 2011 από τη FIFA.

## Πρώτο σκέλος

## Δεύτερο σκέλος

## Δείτε επίσης
*Προκριματικά Παγκοσμίου Κυπέλλου Ποδοσφαίρου 2014 (Μπαράζ ΚΟΝΚΑΚΑΦ – ΟΦΚ)

## Παραπομπές


Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Γέφυρα Χαμιδιέ

Η **Γέφυρα Χαμιδιέ** (Τουρκικά: *Hamidiye*, *χαμιντϊέ* ) είναι ένα τετράτοξο Οθωμανικής περιόδου γεφύρι το οποίο χτίστηκε το 1904 επί σουλτάνου Αβδούλ Χαμίτ και βρίσκεται στο 4ο χλμ Ξάνθης-Σταυρούπολης. Η γέφυρα έχει μήκος 63 μέτρα και πλάτος 3 μέτρα και βρίσκεται πάνω από το ποταμό Κόσυνθο. Σήμερα το ένα άκρο της γέφυρας είναι γκρεμισμένο. Σύμφωνα με μια εκδοχή η γέφυρα ανατινάχθηκε το 1941 από τον Ελληνικό στρατό ώστε να μην μπορέσουν να περάσουν τα Γερμανικά στρατεύματα. Κατά μια άλλη εκδοχή η γέφυρα ανατινάχθηκε το 1944 από τον οπλαρχηγό των Εθνικιστικών Ανταρτικών Ομάδων, Τσαούς Αντών (Αντώνη Φωστερίδη) ώστε να εμποδιστεί η διέλευση του Βουλγαρικού στρατού. Στο δυτικό μέρος της γέφυρας υπήρχε οθωμανική επιγραφή η οποία έχει βανδαλιστεί.

## Παραπομπές


Κατηγορία:Οθωμανική αρχιτεκτονική στην Ελλάδα
Κατηγορία:Περιφερειακή ενότητα Ξάνθης
Πραγιούθ Τσαν-ότσα

Ο **Πραγιούθ Τσαν-ότσα** (Prayuth Chan-ocha, στα ταϊλανδέζικα: ประยุทธ์ จันทร์โอชา, γενν. στις 21 Μαρτίου 1954) είναι αξιωματικός του στρατού από την Ταϊλάνδη, τραγουδοποιός και ήταν επικεφαλής της στρατιωτικής χούντας που κυβέρνησε τη χώρα. Υπηρέτησε ως πρωθυπουργός από το 2014 έως το 2023. Από τον Οκτώβριο του 2010 ήταν διοικητής του Βασιλικού Στρατού. Στις 22 Μαΐου 2014 προέβη σε στρατιωτικό πραξικόπημα και ανέτρεψε την υπηρεσιακή κυβέρνηση. Έκτοτε άσκησε την εκτελεστική εξουσία, ως επικεφαλής του Εθνικού Συμβουλίου για την Ειρήνη και την Τάξη.
Θεωρείται εκπρόσωπος του σκληροπυρηνικού πυρήνα του στρατεύματος και ήταν ένας από τους κύριους οργανωτές των διώξεων από τον στρατό εναντίον των υποστηρικτών της αντιπολίτευσης το 2009 και το 2010 (οι διαδηλωτές έμειναν γνωστοί ως "Κόκκινα Πουκάμισα"). 

Κατά την πολιτική κρίση του 2013-14 ο Πραγιούθ ισχυρίστηκε ότι ο στρατός ήταν ουδέτερος.

Έπειτα από τις βίαιες επιθέσεις με στόχο τους αντικυβερνητικούς διαδηλωτές, ο Πραγιούθ κήρυξε τον στρατιωτικό νόμο στις 20 Μαΐου 2014 και αυτοανακηρύχθηκε "επικεφαλής της Διοίκησης για τη Διατήρηση της Ειρήνης και της Τάξης". Παρότι επέμεινε ότι ο διορισμός του δεν ήταν πραξικόπημα και ότι η υπηρεσιακή κυβέρνηση θα συνέχιζε το έργο της, ο Πραγιούθ ξεκίνησε πραξικόπημα εναντίον της κυβέρνησης στις 22 Μαΐου 2014. Τέθηκε επικεφαλής της χούντας, που αποκαλείται Εθνικό Συμβούλιο για την Ειρήνη και την Τάξη.

Ο Τσαν-ότσα διορίστηκε ως πρωθυπουργός στις 21 Αυγούστου 2014 από το Κοινοβούλιο, το οποίο ελέγχεται από τη χούντα και αποτελείται ως επί το πλείστον από αστυνομικούς και στρατιωτικούς. Λίγες ημέρες αργότερα ο διορισμός του εγκρίθηκε και από τον Βασιλιά.

Έπειτα από τη διενέργεια εκλογών το 2019 εξελέγη πρωθυπουργός από το νέο κοινοβούλιο στις 5 Ιουνίου 2019.

Στις 4 Σεπτεμβρίου 2021 επέζησε πρότασης δυσπιστίας, η οποία απορρίφθηκε με 264 κατά της πρότασης και 208 υπέρ.

To 2022 το Συνταγματικό Δικαστήριο της Ταϊλάνδης ανέστειλε τα καθήκοντα του έως τον Σεπτέμβριο, ενόψει της έρευνας για το εάν είχε υπερβεί τα όρια της θητείας του ως πρωθυπουργού. Υπηρεσιακός πρωθυπουργός ανέλαβε ο αντιπρόεδρος της κυβέρνησης, Πραουίτ Γουονγκσουγουάν.

## Παραπομπές


Κατηγορία:Ταϊλανδοί στρατιωτικοί
Κατηγορία:Πρωθυπουργοί της Ταϊλάνδης
Weezer (άλμπουμ, 2001)

Το ***The Green Album*** είναι το τρίτο στούντιο άλμπουμ της αμερικάνικης μπάντας Weezer. Κυκλοφόρησε στις 15 Μαΐου του 2001. Παραγωγός ήταν ο Ric Ocasek, ο παραγωγός του ''The Blue Album''. Αυτό είναι το πρώτο και το μόνο άλμπουμ των Weezer με τον μπασίστα Mikey Welsh, ο οποίος αντικατέστησε τον Matt Sharp. Είναι ο πιο γρήγορος σε πωλήσεις δίσκος των Weezer. Κυκλοφόρησε από την Geffen Records, όπως και οι δύο προκάτοχοί του.

Το *The Green Album* έλαβε γενικά θετικές κριτικές. Το άλμπουμ συχνά αναγνωρίζεται ως μια αναγέννηση για το συγκρότημα αφού μετά την κυκλοφορία του Pinkerton είχε ακολουθήσει μια μακρά παύση. Το άλμπουμ έκανε το ντεμπούτο του στο #4 στις ΗΠΑ και στο #2 στον Καναδά. Το άλμπουμ μπήκε επίσης στο top ten στη Νορβηγία και τη Σουηδία. Από την κυκλοφορία του, το 2001, μέχρι σήμερα το άλμπουμ έχει πουλήσει πάνω από 1.600.000 αντίτυπα στις Ηνωμένες Πολιτείες.

Τρία singles βγήκαν από το άλμπουμ: Το "Hash Pipe", το "Island in the Sun" και το "Photograph". Το πρώτο single, "Hash Pipe", ήταν μια παγκόσμια επιτυχία, αφού μπήκε σε επτά διαφορετικά charts, παρά την απροθυμία της δισκογραφικής τους να το κυκλοφορήσουν ως το πρώτο single.

## Κομμάτια

**Επιπλέον τραγούδι στην βρετανική και ιαπωνική έκδοση**

**Επιπλέον τραγούδι στην ιαπωνική έκδοση**

## Θέσεις στα τσάρτς

## Διακρίσεις

## Συντελεστές
* Rivers Cuomo – κιθάρα, φωνή, πλήκτρα
* Patrick Wilson – ντραμς, κρουστά
* Brian Bell – κιθάρα, φωνητικά, συνθεσάιζερ
* Mikey Welsh – μπάσο, φωνητικά
* Ric Ocasek – παραγωγός, φωνητικά στο "Don't Let Go"
* Karl Koch – φωνητικά στο "Don't Let Go"
* Chris Bilheimer – καλλιτεχνική διεύθυνση
* Femio Hernández – βοηθός μηχανικός
* Carlos "Loco" Bedoya – βοηθός μηχανικός
* Alan Sanderson – βοηθός μηχανικός
* Ken Allardyce – μηχανικός
* Vladimir Meller – mastering
* Tom Lord-Alge – μίξινγκ
* Atom Willard – τεχνικός ντραμς
## Παραπομπές


Κατηγορία:Δισκογραφία των Weezer
Κατηγορία:Άλμπουμ του 2001
Θεμελιώδης συχνότητα

Η **θεμελιώδης συχνότητα**, που συχνά αναφέρεται απλώς ως το **θεμελιώδες**, ορίζεται ως η χαμηλότερη συχνότητα μιας περιοδικής κυματομορφής. Από τον ορισμό της, σε μια υπέρθεση των ημιτονοειδών (π.χ.σειρά Φουριέ), η θεμελιώδης συχνότητα είναι η χαμηλότερη ημιτονοειδής συχνότητα στο άθροισμα. Σε ορισμένα συμφραζόμενα, η θεμελιώδης γράφεται συντομευμένα συνήθως ως f0 (ή FF), υποδεικνύοντας τη χαμηλότερη συχνότητα μετρώντας από το μηδέν. Σε άλλες περιπτώσεις, είναι πιο σύνηθες να συντομεύεται ως f1, που αντιστοιχεί στην πρώτη αρμονική (η δεύτερη αρμονική είναι τότε f2 = f1 ⋅ 2, κλπ. Σε αυτό το πλαίσιο, η  μηδενική αρμονική θα είναι στα 0 Hz.)

## Επεξήγηση
Όλες οι ημιτονοειδείς και πολλές μη-ημιτονοειδείς κυματομορφές είναι περιοδικές, το οποίο σημαίνει  επαναλαμβάνονται ακριβώς με την πάροδο του χρόνου. Η ενιαία περίοδος είναι επομένως η μικρότερη επαναλαμβανόμενη μονάδα ενός σήματος, και μία περίοδος περιγράφει το σήμα εντελώς. Μπορούμε να δείξουμε ότι μία κυματομορφή είναι περιοδική με την εύρεση της περιόδου Τ για την οποία η ακόλουθη εξίσωση ισχύει: 
: x(t) = x(t + T)\text{ for all }t \in \mathbb{R} 

Όπου χ (t) είναι η συνάρτηση της κυματομορφής. 

Αυτό σημαίνει ότι για πολλαπλάσιες του κάποια περίοδο Τ η τιμή του σήματος είναι πάντα η ίδια. Η ελάχιστη δυνατή τιμή του Τ για την οποία αυτό είναι αλήθεια ονομάζεται  θεμελιώδης περίοδος και η θεμελιώδης συχνότητα ("f"0) είναι:

: f_0 = \frac{1}{T}

Οταν *f*0  είναι η θεμελιώδης συχνότητα και Τ είναι η θεμελιώδης περίοδος.

Για ένα σωλήνα μήκους* L* με το ένα άκρο κλειστό και το άλλο άκρο να ανοίγει το μήκος κύματος της θεμελιώδους αρμονικής είναι 4* L*, όπως υποδεικνύεται από τις δυο πρώτες κινούμενες εικόνες στα δεξιά. ως εκ τούτου,
:\lambda_0 = 4L.

Συνεπώς, χρησιμοποιώντας τη σχέση
: \lambda_0 = \frac{v}{f_0} ,
όπου ν είναι η ταχύτητα του κύματος, μπορούμε να βρούμε τη θεμελιώδη συχνότητα όσον αφορά την ταχύτητα του κύματος και το μήκος του σωλήνα:
: f_0 = \frac{v}{4L}.

Εάν τα άκρα του ίδιου σωλήνα είναι πλέον  κλειστά ή και τα δύο ανοιχτά ,όπως στις δύο κάτω κινούμενες εικόνες στα δεξιά, το μήκος κύματος της θεμελιώδους αρμονικής γίνεται 2L. Με την ίδια μέθοδο όπως παραπάνω, η θεμελιώδης συχνότητα έχει βρεθεί να είναι
: f_0 = \frac{v}{2L}.

Στους 20 ° C (68 ° F) η ταχύτητα του ήχου στον αέρα είναι 343 m / s (1129 ft / s). Αυτή η ταχύτητα είναι εξαρτάται από τη θερμοκρασία και κάνει αύξηση με ρυθμό 0,6 m / s για κάθε βαθμό Κελσίου αύξηση της θερμοκρασίας (1,1 ft / s για κάθε αύξηση της 1 ° F).

Η ταχύτητα του ηχητικού κύματος σε διαφορετικές θερμοκρασίες: - 
* v = 343,2 m / s στους 20 ° C 
* v = 331,3 m / s στους 0 °C

## Δείτε επίσης

*ιδιοσυχνότητα
*ταλάντωση
*Χερτζ
*Ηλεκτρονικός δέκτης
*Κλίμακα αρμονικών
*Αλγόριθμος ανίχνευσης Pitch

## Αναφορές


Κατηγορία:Ακουστική
Κατηγορία:Κυματική
Εκλογές στον Παναμά

Στον Παναμά διεξάγονται γενικές **εκλογές** κάθε τέσσερα χρόνια. Το πολίτευμα της χώρας είναι Προεδρική αντιπροσωπευτική δημοκρατία, με τον Πρόεδρο εκτός από αρχηγός κράτους να είναι και αρχηγός της κυβέρνησης. Το Σύνταγμα του 1972 έχει αναθεωρηθεί τα έτη 1978, 1983, 1993, 1994 και 2004.

Ο Πρόεδρος εκλέγεται από το λαό για 4 χρόνια, όπως και η 71μελής Εθνοσυνέλευση που αποτελείται από ένα σώμα. Ο Παναμάς στέλνει αντιπροσωπεία από 20 βουλευτές και στο Κοινοβούλιο της Κεντρικής Αμερικής.

Η ψηφοφορία είναι υποχρεωτική για όλες και όλους που είναι ηλικίας 18 ετών και άνω. 

## Πρόσφατες εκλογές (2024)

## Προηγούμενες εκλογές

*Προεδρικές εκλογές διεξήχθησαν τα έτη 1904, 1908, 1912, 1916, 1918, 1920, 1924, 1928, 1932, 1936, 1940, 1945, 1948, 1952, 1956, 1960, 1964, 1968, 1972, 1978, 1984, 1989, 1994, 1999, 2004, 2009, 2014, 2019 και 2024.

*Βουλευτικές εκλογές διεξήχθησαν τα έτη 1904, 1910, 1914, 1918, 1924, 1928, 1932, 1936, 1940, 1945, 1948, 1952, 1956, 1960, 1964, 1968, 1972, 1978, 1980, 1984, 1989, 1994, 1999, 2004, 2009, 2014, 2019 και 2024.

### 2004
Στις 2 Μαΐου 2004 έγιναν γενικές εκλογές. Πρόεδρος εξελέγη ο Μαρτίν Τορίχος με ποσοστό 47% έναντι 31% για τον Γκιγέρμο Εντάρα. Ο Τορίχος ορκίστηκε και ανέλαβε καθήκοντα την 1η Σεπτεμβρίου 2004.

### 2009

Στις γενικές εκλογές του 2009 νικητής αναδείχθηκε ο Ρικάρδο Μαρτινέλι, ο οποίος ορκίστηκε πρόεδρος τον Ιούλιο της ίδιας χρονιάς.

### 2014

Οι εκλογές του 2014 έγιναν στις 4 Μαΐου. Πρόεδρος εξελέγη ο Χουάν Κάρλος Βαρέλα.

### 2019

## Δημοψηφίσματα
Στον Παναμά έχουν διενεργηθεί 6 συνολικά δημοψηφίσματα.
### 1940
Στις 15 Δεκεμβρίου 1940 οι ψηφοφόροι ενέκριναν ένα νέο Σύνταγμα σε ποσοστό 98,7%. 
## 1977
Στο δημοψήφισμα που διεξήχθη στις 23 Οκτωβρίου 1977 οι ψηφοφόροι ενέκριναν (γύρω στο 67% υπέρ) τις συνθήκες με τις ΗΠΑ με βάση τις οποίες το 1999 ο Παναμάς ανέλαβε τον έλεγχο της Διώρυγας του Παναμά. Η συμμετοχή στο δημοψήφισμα ήταν 97,3%.
## 1983
Το 87,8% των ψηφισάντων σε δημοψήφισμα που έγινε εκείνη τη χρονιά ενέκρινε τις τροποποιήσεις στο Σύνταγμα του 1972. Η συμμετοχή ήταν 66,8%.
## 1992
Το Νοέμβριο του 1992 οι πολίτες καταψήφισαν (με 67,1%) την πρόταση για νέα αναθεώρηση του συντάγματος του 1972, περιορίζοντας την εξουσία του στρατού. Υπέρ της πρότασης τάχθηκε μόνο το 32,8%.

## 1998
Σε ένα ακόμα δημοψήφισμα στις 30 Αυγούστου 1998, οι ψηφοφόροι καταψήφισαν (63,7%) την αλλαγή στο Σύνταγμα του 1972, με βάση την οποία θα μπορούσε ο Πρόεδρος να διεκδικήσει και 2η συνεχή θητεία.
## 2006
Σε δημοψήφισμα που έγινε στις 22 Οκτωβρίου 2006 οι πολίτες υπερψήφισαν σε ποσοστό 77,8% την πρόταση για επέκταση της διώρυγας του Παναμά..

## Παραπομπές
Σπιτόφιδο

Το **σπιτόφιδο'' ***<nowiki/>*(zamenis situla)* είναι μη δηλητηριώδες φίδι της οικογένειας των  Καινοφιίδων* (colubridae)''. Είναι ενδημικό της Ευρώπης, της Μικράς Ασίας και της Κριμαίας.

## Γεωγραφική εξάπλωση
Το σπιτόφιδο βρίσκεται στις ακόλουθες χώρες: Αλβανία, Βοσνία Ερζεγοβίνη, Βουλγαρία, Κροατία, Ελλάδα, Ιταλία, Βόρεια Μακεδονία, Μάλτα, Σερβία, Μαυροβούνιο, Τουρκία, Ουκρανία (Κριμαία), Τουρκία και πιθανώς στην Κύπρο.

## Παραπομπές


Κατηγορία:Καινοφιίδαι
Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)

Τα προκριματικά για το παγκόσμιο Κύπελλο Ποδοσφαίρου για την περιοχή της Νότιας Αμερικής διοργανώνονται από την επίσημη ομοσπονδία ΚΟΝΜΕΜΠΟΛ που περιλαμβάνει 10 ομοσπονδίες από χώρες της Νότιας Αμερικής. Οι 10 εθνικές ομάδες μπαίνουν σε ένα όμιλο και αγωνίζονται μεταξύ τους 2 φορές (εντός και εκτός έδρας). Οι πρώτες 4 ομάδες από τον όμιλο παίρνουν απευθείας την πρόκριση στο Μουντιάλ ενώ η ομάδα που θα τερματίσει στην 5η θέση θα παίξει αγώνες μπαράζ με την ομάδα που θα καταταχθεί από τα προκριματικά της Ασίας. Παρόμοιος τρόπος διεξαγωγής είχε εφαρμοστεί και στα τέσσερα προηγούμενα Παγκόσμια Κύπελλα. Η εθνική Βραζιλίας προκρίθηκε απευθείας στην τελική φάση ως διοργανώτρια χώρα και ως εκ τούτου δεν συμμετείχε στον όμιλο.

## Βαθμολογία

Οι τέσσερις πρώτες ομάδες, **Αργεντινή**, **Κολομβία**, **Χιλή** και **Ισημερινός**, προκρίθηκαν στην τελική φάση μαζί με τη **Βραζιλία**. Η πέμπτη **Ουρουγουάη** προκρίθηκε σε αγώνα μπαράζ με την ομάδα που κατατάχθηκε από τα προκριματικά της ΑΦΚ.

## Μπαράζ

Η Ουρουγουάη επικράτησε στους αγώνες μπαράζ έναντι της Ιορδανίας από τα προκριματικά της ΑΦΚ και προκρίθηκε στο Μουντιάλ.

## Δείτε επίσης
* Παγκόσμιο Κύπελλο Ποδοσφαίρου 2014
* Προκριματικά Παγκοσμίου Κυπέλλου Ποδοσφαίρου 2014

## Εξωτερικοί σύνδεσμοι

* Η σελίδα της ΦΙΦΑ για τα προκριματικά του παγκοσμίου κυπέλλου 2014 στη Βραζιλία

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ)
Γενικές εκλογές του Παναμά (2014)

**Γενικές εκλογές** διεξήχθησαν στον Παναμά στις 4 Μαΐου 2014. Ο αντιπρόεδρος της χώρας, Χουάν Κάρλος Βαρέλα από το Partido Panameñista ανακηρύχθηκε νικητής.

## Πλαίσιο
Με βάση το Σύνταγμα της χώρας, ο πρόεδρος Ρικάρδο Μαρτινέλι δεν μπορούσε να διεκδικήσει την επανεκλογή του στο αξίωμα για 2η συνεχή θητεία. Στις προεδρικές εκλογές πήραν μέρος 7 υποψήφιοι. Ο Βαρέλα, νικητής των εκλογών, επικράτησε του υποψηφίου του κυβερνώντος κόμματος Χοσέ Ντομίνγκο Άριας, ο οποίος υποστηρίχθηκε από το κόμμα Cambio Democrático, του οποίου ηγείται ο απερχόμενος πρόεδρος, Ρικάρδο Μαρτινέλι.

Ο αριθμός των εγγεγραμμένων στους εκλογικούς καταλόγους ήταν 2,4 εκατομμύρια. Για πρώτη φορά επιτράπηκε και σε κρατουμένους να ψηφίσουν, όμως μόνο για τις προεδρικές εκλογές.

## Αποτελέσματα
### Πρόεδρος
Με ποσοστό 39% κέρδισε τις προεδρικές εκλογές ο αντιπρόεδρος Χουάν Κάρλος Βαρέλα. Λίγο αργότερα το Εκλογικό Δικαστήριο ανακήρυξε επίσημα νικητή των εκλογών το Βαρέλα. Για τη νίκη στις εκλογές απαιτείται απλή πλειοψηφία, ανεξάρτητα από το όριο του 50%, όπως συνηθίζεται σε άλλες χώρες, ώστε να διεξαχθεί και δεύτερος γύρος.

### Εθνική Συνέλευση

## Παραπομπές


2014
Παναμα
Τόμας Κάβεντις

Ο **Τόμας Κάβεντις** (*Thomas Cavendish*, 19 Σεπτεμβρίου 1560 – Μάιος 1592) ήταν Άγγλος θαλασσοπόρος, εξερευνητής και μισθοφόρος. Το 1586, επικεφαλής τριών καταδρομικών πλοίων και με εντολή της βασίλισσας Ελισάβετ, αναχώρησε από το Πλίμουθ κατευθυνόμενος προς τη Νότια Αμερική, για να επιχειρήσει πειρατική καταδρομή σε ισπανικά καράβια. Αφού διέσχισε τα στενά του Μαγγελάνου, λεηλάτησε τις ισπανικές αποικίες της δυτικής ακτής της Νότιας Αμερικής. Πέρασε από τις Φιλιππίνες, την Ιάβα και το ακρωτήριο της Καλής Ελπίδας και, το 1588, επέστρεψε στο Πλίμουθ μεταφέροντας πλούσια λεία. Ήταν ο πρώτος εξερευνητής που ολοκλήρωσε τον περίπλου της Γης έχοντας ξεκινήσει την αποστολή του με αυτόν το συγκεκριμένο σκοπό. Το 1591 πραγματοποίησε νέα παρόμοια αποστολή, κατά τη διάρκεια της οποίας, όμως, πέθανε.

## Παραπομπές


## Εξωτερικοί σύνδεσμοι
* 

Κατηγορία:Άγγλοι εξερευνητές
Κατηγορία:Άγγλοι στρατιωτικοί
Χουάν Κάρλος Βαρέλα

Ο **Χουάν Κάρλος Βαρέλα** (*Juan Carlos Varela Rodríguez*, 12 Δεκεμβρίου 1963-) είναι πολιτικός από τον Παναμά και υπηρέτησε ως πρόεδρος της χώρας από τον Ιούλιο του 2014 ως τον Ιούλιο του 2019. Κέρδισε στις εκλογές του 2014.

Στις 3 Μαΐου 2009 εξελέγη αντιπρόεδρος με πρόεδρο το Ρικάρδο Μαρτινέλι  και η ορκωμοσία τους έγινε την 1η Ιουλίου. Από το 2009 ως το 2011 υπηρέτησε και ως υπουργός Εξωτερικών.

Είναι παντρεμένος με τη δημοσιογράφο Λορένα Καστίγιο.

## Σπουδές
Γεννημένος στην Πόλη του Παναμά, ο Βαρέλα είναι επιχειρηματίας και αποφοίτησε από το Κολέγιο Χαβιέρ. Επίσης παρακολούθησε μαθήματα στο Τεχνολογικό Ινστιτούτο της Τζόρτζια στις ΗΠΑ, από όπου απέκτησε πτυχίο μπάτσελορ στη Βιομηχανική Διοίκηση το 1985.

### Πρόεδρος
Ο Βαρέλα ήταν υποψήφιος στις προεδρικές εκλογές του 2014 και κέρδισε με ποσοστό 39% τον αντίπαλό του

## Παραπομπές


Κατηγορία:Πρόεδροι του Παναμά
Προκριματικά Παγκοσμίου Κυπέλλου Ποδοσφαίρου 2014 (ΚΟΝΚΑΚΑΦ)

300px|μικρογραφία|δεξιά|
Τα προκριματικά για το παγκόσμιο Κύπελλο Ποδοσφαίρου για την περιοχή της Βόρειας και Κεντρικής Αμερικής και Καραϊβικής διοργανώνονται από την επίσημη ομοσπονδία την ΚΟΝΚΑΚΑΦ που περιλαμβάνει 35 ομοσπονδίες. Οι 35 εθνικές ομάδες διαγωνίζονται μεταξύ τους για 3 θέσεις στα τελικά του Παγκοσμίου Κυπέλλου, συν μία ακόμα συμμετοχή σε αγώνα μπαράζ με ομάδα από την ΟΦΚ.

## Πρώτος γύρος

## Δεύτερος γύρος
Τα αποτελέσματα που σημειώνονται με * είναι μετά από απόφαση της ΦΙΦΑ.

### Όμιλος Α΄

### Όμιλος Β΄

### Όμιλος Γ΄

### Όμιλος Δ΄

### Όμιλος Ε΄

### Όμιλος ΣΤ΄

## Τρίτος γύρος

### Όμιλος Α΄

### Όμιλος Β΄

### Όμιλος Γ΄

## Τέταρτος γύρος
Οι 2 πρώτες ομάδες από κάθε όμιλο του τρίτου γύρου προκρίθηκαν στον τέταρτο γύρο και εκεί μπήκαν όλες μαζί σε έναν όμιλο με τις πρώτες 3 από τον όμιλο να παίρνουν το εισιτήριο για την τελική φάση και την 4η ομάδα να αγωνίζεται σε αγώνες μπαράζ με την ομάδα που κατατάσεται από την ΟΦΚ.

Οι **ΗΠΑ**, η **Κόστα Ρίκα** και η **Ονδούρα** προκρίθηκαν στην τελική φάση, ενώ το **Μεξικό** προκρίθηκε σε αγώνα μπαράζ με ομάδα της ΟΦΚ.

## Μπαράζ

Το Μεξικό επικράτησε στους αγώνες μπαράζ έναντι της Νέας Ζηλανδίας από τα προκριματικά της ΟΦΚ και προκρίθηκε στην τελική φάση του Μουντιάλ.

## Δείτε επίσης

* Παγκόσμιο Κύπελλο Ποδοσφαίρου 2014
* Προκριματικά Παγκοσμίου Κυπέλλου Ποδοσφαίρου 2014

## Παραπομπές


## Εξωτερικοί σύνδεσμοι
* Η σελίδα της ΦΙΦΑ για τα προκριματικά του παγκοσμίου κυπέλλου 2014 στη Βόρεια και Κεντρική Αμερική και την Καραϊβική

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΚΑΚΑΦ)
Νερόφιδο

Το **νερόφιδο** *(Natrix natrix) *είναι ένα μη δηλητηριώδες είδος φιδιού της Ευρασίας. Ανήκει στην οικογένεια των Καινοφιίδων *(Colubridae). *Βρίσκεται συχνά κοντά σε νερό και τρέφεται με έντομα, με αμφίβια και μικρά ψάρια. Επίσης τρώει και σκορπιούς που είναι επικίνδυνοι για τον άνθρωπο. Αν και έχει μεγάλη ομοιότητα με την οχιά πρόκειται για ένα τελείως άκακο και ντροπαλό φίδι.

## Γεωγραφική κατανομή
Το νερόφιδο έχει ευρεία κατανομή. Συναντάται σχεδόν σε ολόκληρη την ηπειρωτική Ευρώπη καθώς και στο Ηνωμένο Βασίλειο. Ανατολικά, η εξάπλωσή του φτάνει ως τη Μογγολία ενώ νοτιο-ανατολικά ως το Ιράν. Συναντάται στη βόρεια Αφρική, στην Αλγερία, την Τυνησία και το Μαρόκο. Απουσιάζει από την Ιρλανδία.

## Παραπομπές


## Εξωτερικοί σύνδεσμοι
* 
* 

Κατηγορία:Καινοφιίδαι
Πολιτικός (διάλογος)

Ο **Πολιτικός** είναι διάλογος του Πλάτωνα που γράφτηκε μετά το πρώτο ταξίδι του στη Σικελία (367 π.Χ.) ανάμεσα στο 366 π.Χ.-362 και στη συνέχεια του Σοφιστή, όπου  ως πρόσωπα του διαλόγου είναι τα ίδια εκτός από τον Θεαίτητο που στον πολιτικό αντικαθίσταται από τον Νέο Σωκράτη.

## Παραπομπές


## Βιβλιογραφία
**Πολιτικός*, εκδόσεις Σάκουλα
**Πολιτικός*, εκδόσεις Κάκτος
**Πολιτικός*, εκδ. Ζήτρος ISBN 9607760-30-X

Κατηγορία:Έργα του Πλάτωνα
Κατηγορία:Βιβλία φιλοσοφίας